भटगुना में दो दिवसीय महोत्सव 1 से
डोंगरगांव| नगर के समीपस्थ व शिवनाथ नदी के किनारे पर बसे ग्राम भटगुना में नववर्ष के अवसर पर दो दिवसीय मानस महोत्सव का आयोजन दो जनवरी से किया जाएगा। प्रतिवर्षानुसार ग्रामवासियों के सहयोग से नए साल के पहले दिन एक जनवरी से सस्वर मानस गान प्रारंभ होगा वही स्पर्धा का आयोजन दो जनवरी को होगा। इसमें अंचल सहित प्रदेश की ख्यातिनाम मंडलियां भाग लेंगी। आयोजक प्रगतिशील मानस प्रचार समिति के अध्यक्ष कमल नारायण साहू, संचालक गुमान सिंह साहू, उपाध्यक्ष सोमन साहू, सहित सदस्यों ने बताया कि, जन कल्याण के उद्देश्य से आयोजित इस स्पर्धा में महिला व पुरुष वर्ग के लिए पृथक पृथक सहित विभिन्न विधाओं में आयोजन समिति के लिए पुरस्कार की व्यवस्था की गई। समिति के सदस्य शिवकुमार, मनीष साहू, संतोष साहू कैलाश व अन्य ने अंचलवासियों का आयोजन में भाग लेने की अपील की है।
hin_Deva hin_Deva